କେନ୍ଦ୍ରାପଡ଼ା,ମେ ୧୦(ଲୋକାଲ ୱାୟାର): ଲକ୍ ଡାଉନ୍ ଯୋଗୁଁ ଏବେ ସାରା ରାଜ୍ୟରେ ମଦ କାରବାର ବନ୍ଦ ରହିଥିବା ବେଳେ ମଦୁଆମାନେ ଅନ୍ୟ ଉପାୟ ନ ପାଇ ଜିଲ୍ଲାର ବିଭିନ୍ନ ମଦ ଦୋକାନରୁ ମଦ ଚୋରି କରୁଥିବାର ଅଭିଯୋଗ ଆସିଛି ।
କେନ୍ଦ୍ରାପଡ଼ା ସଦର ପୁଲିସ ଷ୍ଟେସନ୍ ଅନ୍ତର୍ଗତ ଅଙ୍ଗଳେଇରେ ଥିବା ଏକ ବିଦେଶୀ ମଦ ଦେକାନରୁ ଶନିବାର ମଦ ଚୋରି ହୋଇଥିବା ବେଳେ ଚୋରି ମଦ ଲକ୍ଷେ ଟଙ୍କାରୁ ଅଧିକ ହେବ ବୋଲି ଜଣାଯାଇଛି ।
ରାଜନଗର ଅଞ୍ଚଳରେ ଥିବା ମଦ ଦୋକାନରୁ ମଧ୍ୟ ଗୁରୁବାର ଚୋରି ହୋଇଥିବାର ଅଭିଯୋଗ ହୋଇଛି ।
କରୋନା ମୁକାବିଲା ପାଇଁ ମାର୍ଚ୍ଚ ୨୨ ତାରିଖରୁ ସାରା ଦେଶରେ ଲକ ଡାଉନ୍ ଘୋଷଣା ହୋଇଥିବା ବେଳେ ମଦୁଆମାନେ ଅନ୍ୟ ଉପାୟ ନ ପାଇ ଚୋରି କରୁଥିବା ଜଣାଯାଇଛି ।
ଅପରପକ୍ଷେ ମଦର ଆବଶ୍ୟକତା ପୂରଣ କରିବା ପାଇଁ କିଛି ଲୋକ ବେଆଇନ ଭାବେ ଚୋରାରେ ମଦ ବିକ୍ରି କରୁଥିବା ମଧ୍ୟ ଦଖିବାକୁ ମିଳିଛି ।
ଏହି ଅଭିଯୋଗରେ ଶନିବାର କେନ୍ଦ୍ରାପଡା ପୁଲିସ ଇଚ୍ଛାପୁର ଅଞ୍ଚଳର ଆଦିକନ୍ଦ ବେହେରାଙ୍କୁ ଗିରଫ କରିଛି । ତାଙ୍କ ନିକଟରୁ ପୁଲିସ ୨୨ଟି ମଦ ବୋତଲ ଜବତ୍ କରିଛି ।
ଏ ବାବଦରେ ସମାଜସେବୀ ଅମରବର ବିଶ୍ୱାଳ କହିଛନ୍ତି ଜିଲ୍ଲାରେ ସମସ୍ତ ଲାଇସେନ୍ସ ପ୍ରାପ୍ତ ମଦ ଦୋକାନ ଓ ବାର୍ ବନ୍ଦ ହେବା ପରେ ହଠାତ ତାଡ଼ିର ଚାହିଦା ବୃଦ୍ଧି ପାଇଛି ।
ତା' ଛଡ଼ା ଜିଲ୍ଲାର କିଛି କିଛି ସ୍ଥାନରେ ମଦ କାରବାର ମଧ୍ୟ ବୃଦ୍ଧି ପାଇଛି । ବେଳେ ବେଳେ ପୁଲିସ ସବୁ ଜାଣି ମଧ୍ୟ ଏହାକୁ ରୋକିବାରେ ଆଗ୍ରହ ଦେଖାଉନାହିଁ ।
ନିକଟରେ କେନ୍ଦ୍ର ସରକାର ରାଜସ୍ୱ ବୃଦ୍ଧି ପାଇଁ ମଦର ଦାମ୍ ବଢ଼ାଇଛନ୍ତି । କରୋନା ପାଇଁ ମଦ ଉପରେ ୭୦% ଦାମ୍ ବୃଦ୍ଧି କରାଯାଇଛି ।
କେନ୍ଦ୍ର ସରକାର ରାଜ୍ୟମାନଙ୍କୁ ମଧ୍ୟ ମଦ ଉପରେ ଶୁଳ୍କ ବୃଦ୍ଧି କରିବାକୁ ପରାମର୍ଶ ଦେଇଛନ୍ତି । ଏସବୁ ଭିତରେ ମଦ ବ୍ୟବସାୟୀ ଖୁବ୍ ଚିନ୍ତାରେ ଥିବା ଜିଲ୍ଲାର ଏକ ମଦ ଦୋକାନ ମାଲିକ କହିଛନ୍ତି ।
ସରକାରଙ୍କ ଏଭଳି ନିଷ୍ପତ୍ତିରେ ମଦ ବିରୋଧୀ ଅଭିଯାନରେ ସାମିଲ ଥିବା ସ୍ୱେଚ୍ଛାସେବୀମାନେ ଖୁସି ବ୍ୟକ୍ତ କରିଛନ୍ତି । ସେମାନେ କହିଛନ୍ତି ସ୍ଥାନୀୟ ଅଞ୍ଚଳର ଦିନ ମଜୁରିଆ ଓ ଅଧିକାଂଶ ଗରିବ ଲୋକେ ମଦରେ ସର୍ବସ୍ୱ ହରାଇ ଦେଇଥାନ୍ତି ।
ମଦ ଦୋକାନ ବନ୍ଦ ଯୋଗୁଁ ଏବେ ଜିଲ୍ଲାରେ ଅପରାଧ ଓ ଅନୈତିକ କାର୍ଯ୍ୟକଳାପ ବନ୍ଦ ରହିଛି । ତେଣୁ ପରିବାରରେ ଶାନ୍ତି ବଜାୟ ରହିଛି ବୋଲି ନାଗେଶ୍ୱରପୁର ଅଞ୍ଚଳର ଦମୟନ୍ତୀ ଜେନା କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
